L'espigó nord de la platja del Port de Sagunt augmenta les mesures de seguretat
09 d’agost 2016

La delegació de Platges de l'Ajuntament de Sagunt ha reforçat la seguretat en l'espigó nord de la platja del Port de Sagunt. Aquest matí ha acabat la instal·lació d'un nou abalisament de seguretat que delimita i amplia la zona on es prohibeix el bany. L'abalisament està compost per 51 boies que arriben fins a la boia de 200 metres.

Aquesta instal·lació forma part d'una sèrie de mesures que ha pres la delegació de Platges per a millorar la seguretat en el bany. A més de l'abalisament, s'han col·locat dos panells informatius que alerten del perill i ofereixen recomanacions als banyistes. En aquests cartells s'informa de com escapar de la ressaca i se'ls dóna una sèrie de recomanacions com que no es banyen fóra de l'horari en el qual està en funcionament el servei de salvament i socorrisme.

Una altra de les mesures en aquesta zona de la platja és que s'ha augmentat el nombre de socorristes, de dos a quatre. D'altra banda, els cotxes de la Policia de Local estan dotats d'un salvavides.

![](/media/zthdslws/boyas-espigon-ok.jpg)

_Abalisament_

![](/media/rcfngwbn/panel-espigon-1.jpg)

_Panell informatiu_

*   [](http://www.facebook.com/sharer.php?u=https://aytosagunto.es/va/actualitat/l-espigo-nord-de-la-platja-del-port-de-sagunt-augmenta-les-mesures-de-seguretat/ "Facebook")
*   [](http://twitter.com/share?url=https://aytosagunto.es/va/actualitat/l-espigo-nord-de-la-platja-del-port-de-sagunt-augmenta-les-mesures-de-seguretat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espigo-nord-de-la-platja-del-port-de-sagunt-augmenta-les-mesures-de-seguretat/ "Linked In")
*   [](mailto:?body=https://aytosagunto.es/va/actualitat/l-espigo-nord-de-la-platja-del-port-de-sagunt-augmenta-les-mesures-de-seguretat/)